paragraph_text: Crvenonoga kornjača (lat. Chelonoidis carbonaria) je kopnena kornjača koja živi u sjevernim i središnjim dijelovima Južne Amerike. Prosječna veličina im je oko 30 cm (12 in), ali mogu dosegnuti i više od 40 cm (16 in). Prepoznatljive su po tamnosmeđem do crnom oklopu (karapaksu), koji ima žućkaste uzorke, dok im je trbušni dio (plastron) svjetliji. Naziv su dobile po upečatljivim tamnim nogama s ljuskama kojima boja varira od blijedo žute do tamno crvene boje. Prepoznate su razlike između crvenonogih kornjača unutar različitih regija. Usko su povezane zbog prebivališta uz žutonoge kornjače (lat. C. denticulata) koje nastanjuju područja Amazonske prašume. Dok se crvenonoge kornjače u Hrvatskoj i većini Balkanskoga poluotoka ne smatraju ugroženom vrstom, u ostalim državama poput Ujedinjenog Kraljevstva i zapadnijih država njihov status zaštite postao je ozbiljniji jer se zbog prekomjernog udomljavanja ova životinjska vrsta ugrozila na razinu VU (ranjiv).